(F° 53.) Venerabilibus et discretis viris amicis carissimis decano et Capitulo Ecclesie Senonensis, Fulco, Dei gracia Parisiensis Episcopus, salutem et sincere dilectionis affectum. Precarissimi domini et amici, cum propter occupationes et presertim ratione ingressus nostri in ecclesia Parisiensi proximi instante, ad vos pro faciendo que incumbunt accedere non valeamus ad presens, vobis significamus et per presentes litteras bona fide promictimus quod, infra instans festum omnium sanctorum, legitimo cessante impedimento, ad vos veniemus et que vobis et Ecclesie Senonensi prestari solita sunt sicut tenemur faciemus. Nolumus autem quod per dictum ingressum nostrum aliquod preiudicium vobis nec Ecclesie Senonensi predicte generetur. In cuius rei testimonium presentibus licteris nostrum sigillum duximus apponendum. Datum in abbacia sancti Victoris prope Parisius, die XII marcii, Anno Domini millesimo CCC° quadragesimo secundo.